hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Hamarosan az iPhone alkalmas lesz bankkártya-elfogadásra is. Tavasszal jöhet a megoldás. | FinTechZone
írta Tudósítás | 2022. 01. 31. | Apple Pay, Elektronikus fizetés, Mobilfizetés, Összes hír, Paytechshow
Apple | Apple Pay | bankkártya elfogadás | elektronikus fizetés | mobilfizetés | paytech | softPOS
Az Apple új szolgáltatást tervez indítani, amellyel a vállalkozások külön eszköz csatlakoztatása nélkül, közvetlenül az iPhone-jukon fogadhatnak érintéses bankkártyás fizetést – tette közzé a Bloomberg a minap. Az Androidos telefonok 2020 vége óta felokosíthatók bankkártya-elfogadásra a softPOS alkalmazás segítségével, ami már Magyarországon is elérhetővé vált. Hamarosan az iPhone-nal rendelkező vállalkozók is élhetnek ezzel a lehetőséggel a Bloomberg információi szerint, de az még nem világos, mely régiókban és hogyan.
Az Apple 2020 óta dolgozik az új szolgáltatáson, amikor felvásárolta a Mobeewave startupot 100 millió dollárért. A startup olyan technológiát fejleszt, amelynek segítségével az okostelefonok alkalmassá tehetők az érintéses mobilfizetésre.
Az Androidos telefonok az ú.n. softPOS mobilalkalmazás segítségével már 2020 vége óta bankkártya-elfogadó terminállá alakíthatók. A softPOS megoldás Magyarországon több fizetési szolgáltatónál is elérhetővé vált, és hamarosan újabb meghatározó szereplő fog belépni erre a piacra. További információk a softPOS megoldással kapcsolatban itt: GPE softPOS.
Tavaly nyáron írtuk meg, hogy a Mobeewave felvásárlással az Apple a fizikai kereskedőket fogja megcélozni softPOS-szerű fizetési megoldással. A Bloombergen közzétett információk alapján a várakozásaink hamarosan beérnek. A legújabb várakozásainkat, az elektronikus fizetési trendeket és megoldásokat 2022. április 27-én a PayTechShow 3.0-án mutatjuk be. Addig is az érdeklődők számára javasoljuk az elektronikus fizetési piac átalakulásával foglalkozó kiadványunkat.
Minden, amit az Apple digitális stratégiájáról tudni akartál, 2021.08.18.
Bankkártya elfogadás mobilon. Kipróbáltuk a GPE softPOS megoldását
SoftPOS mobil bankkártyás-fizetés a Billingo online számlázóban, 2021.09.22.
Nehéz helyzetbe hozhatja az Apple a fizetési szolgáltatók egy részét
Az iPhone-nal rendelkező vállalkozók, kereskedők ma is elfogadhatnak bankkártyás fizetést az okostelefonjukkal, ám ehhez külön eszközt kell csatlakoztatniuk a telefonjukhoz. Az új szolgáltatás segítségével külön eszköz nélkül is fogadhatnak érintéses fizetéseket a kereskedők, fodrászok, utcai árusok stb.
Az Apple lépése nehéz helyzetbe hozhatja azokat a fizetési szolgáltatókat – pl. Block (korábbi nevén: Square, a domináns szereplő ezen a piacon az Egyesült Államokban) -, amelyek saját eszközzel okosítják fel az iPhone készülékeket bankkártya-elfogadásra.
Ha az Apple a saját megoldását megnyitja a mobilalkalmazások számára, akkor például a Block külső eszközére nem lesz szüksége a kereskedőknek a bankkártya-elfogadáshoz. Ha pedig az Apple abba az irányba tereli a kereskedőket, hogy a saját fizetés feldolgozási (payment processing) rendszerét és az Apple Pay-t használják, akkor a versenytársak kiszorulhatnak erről a piacról.
A bejelentés hírére a Block részvényei másnap mínuszban nyitottak a tőzsdén.
Rengeteg még a nyitott kérdés
Az még egyelőre nem tiszta, hogy az új kártyaelfogadói szolgáltatás az Appe Pay márkanév alatt kerül-e bevezetésre. Az sem tiszta, vajon az Apple nyitni fog-e a jelenlegi fizetési szolgáltatók irányába, vagy önállóan fogja nyújtani a szolgáltatást a kereskedőknek.
A Bloomberg szerint az új szolgáltatás bevezetésére a következő hónapokban kerülhet sor. Az első béta verzió az iOS 15.4 verzióval láthat napvilágot várhatóan tavasszal.
Az viszont egyre jobban körvonalazódik, hogy az Apple digitális ökoszisztémájában egyre meghatározóbb szerep jut a fizetési megoldásoknak és folyamatosan bővül a fizetési szolgáltatások köre. A társaság legutóbb a Buy Now, Pay Later szolgáltatással kapcsolatban „szivárogtatott ki” híreket.
A kiszivárgott információk szerint az Apple felhasználók bármelyik bankkártyájukkal, fizetési kártyájukkal kezdeményezhetik majd a részletfizetést – tudta meg a Bloomberg. Az Apple BNPL szolgáltatását – Apple Pay Later néven – online és hagyományos vásárlás során is igénybe lehet majd venni.
Kiszivárgott az Apple következő nagy dobása. Jön a részletfizetési lehetőség, az Apple Pay Later, 2021.07.14.
Személyazonosító okmányaink beköltözhetnek az Apple mobiltárcába, 2021.09.03.
Fotó forrása: CDPiC – stock.adobe.com | Licence: FinTech Group
← Elindul Európa első blokklánc alapú pénzügyi szolgáltatója Megnyílt az első Shop&Go kassza nélküli ALDI bolt →
A FinTechZone górcső alá veszi a legfrissebb hazai és nemzetközi digitális pénzügyi fejlesztésekről, megoldásokról szóló híreket, bejelentéseket. Megosztjuk azokat, amelyekről úgy gondoljuk, hozzájárulnak a hagyományos pénzügyi közvetítői rendszer digitális fejlődéséhez, az ügyfélélmény növekedéséhez. Szakmai hátterünk a hitelességünk. #nobullshit
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
A magyar kisvállalkozások négyötöde tesz a környezete védelméért
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.